የሰንደቅ ዓላማ ቀን ጥቅምት ወር የመጀመሪያው ሰኞ እንዲከበር ተወሰነ
 በአገር አቀፍ ደረጃ የሰንደቅ ዓላማ ቀን ጥቅምት ወር የመጀመሪያው ሰኞ እንዲከበር መደረጉን የህዝብ ተወካዮች ምክር ቤት አስታወቀ፡የምክር ቤቱ አፈ ጉባዔ አባዱላ ገመዳ የሰንደቅ ዓላማ ቀን አከባበር አስመልክቶ ዛሬ ለጋዜጠኞች በሰጡት መግለጫ ምክር ቤቱ በ2006 ዓ.ም.በ19ኛ መደበኛ ስብሰባ ላይ ባደረገው ማሻሻያ በፊት ከሚከበርበት መስከረም ወደ ጥቅምት ወር የመጀመሪያው ሰኞ እንዲከበር ወስኗል፡እለቱ የተቀየረበት ዋና ምክንያት የመስከረም ወር  የምክር ቤቱ አባላት የእረፍት ጊዜ ላይ የሚሆኑበት ወቅት በመሆኑ ምክር ቤቱን ሙሉ በሙሉ ማሳተፍ ባለመቻሉ ነው ብለዋልአፈ ጉባዔው እንዳሉት ”የሰንደቅ ዓላማ ቀን እንደ ሌሎች በዓላት ስራ ተዘግቶ የሚከበር ሳይሆን በስራ የሚከበር በመሆኑ ሁሉም ዜጋ ስራው ላይ ሆኖ እንዲያከብር በተለይ የመጪው አገር ተረካቢ ትውልድ ሙሉ በሙሉ ወደ ትምህርት ቤት ከተመለሰ በኋላ መሆን ስላለበት ነው” ብለዋልእንደ አፈ ጉባዔው ገለጻ የአገሪቱ ሰንደቅ ዓላማ ዝናውና ክብሩ ተጠብቆ ለትውልድ መተላለፍ ይኖርበታል”የዘንድሮ የሰንደቅ ዓላማ ቀን የእድገትና ትራንስፎርሜሸን ዕቅድ ዘመን መጠናቀቂያ ላይ የሚከበር በመሆኑ ያገኘናቸውን ውጤቶች ይበልጥ ጎላ እድርገን የምናሳይበትና የቀሩትን በላቀ ደረጃ ለመፈጸም ትልቅ መነሳሳት ይፈጥራል” ነው ያሉትየዘንድሮው የሰንደቅ ዓላማ ቀን ሲከበር ለሰባተኛ ጊዜ ሲሆን ”በህዝቦቿ ተሳትፎና ትጋት ደህንነትን ድል በመንሳት ብሄራዊ ክብሯንና ሰንደቅ አለማዋን ከፍ ከፍ ማድረግ ላይ ያለች አገር ኢትዮጵያ” በሚል መሪ ቃል ይሆናልበበዓሉም አገሪቱ በማከናወን ላይ የምትገኘውን አኩሪ የልማትና የዲሞክራሲ ስርዓት ግንባታን በማጠናከር ሰንደቅ ዓላማዋ በአለም ዙሪያ ከፍ ብሎ እንዲታይ ማድረግ እንደሚገባ አቶ አባዱላ አሳስበዋል። (ENA)